Liefdesdriehoek lei tot PTA-man se dood - Maroela Media
'n Man in sy 30s is Dinsdag in Pretoria se middestad doodgeskiet, het die polisie in Gauteng gesê.
"Die voorval hou verband met 'n liefdesdriehoek tussen twee mans en 'n vrou," het sers. Ann Poortman, woordvoerder vir die polisie, gesê. "Drie skote is op die man gevuur. 'n Vierde skoot het hom rakelings gemis en 'n winkelvenster getref."
Poortman sê die vermeende skieter, 'n 35-jarige man, is Dinsdagoggend na die oorledene se werksplek en hulle het begin stry. "Die verdagte het 'n vuurwapen te voorskyn gebring en die man in die maag geskiet. Die slagoffer het uit die gebou gehardloop en die verdagte het hom agternagesit."
'n Tweede skoot het die oorledene in die rug getref. 'n Derde skoot het hom gemis en 'n winkelvenster getref. "Die verdagte het na die man toe gestap en hom van naby in sy kop geskiet. Die man is op die toneel dood verklaar," het Poortman bygevoeg.
Die vermeende skieter is in hegtenis geneem en word aangekla van moord en die besit van 'n ongelisensieerde vuurwapen. Hy sal na verwagting binnekort in die Pretoriase landdroshof verskyn.
Video: Rivier deur Magnoliadal in PTA
Hoekom kan mans en vrouens mekaar nie uitlos nie hulle behoort teen hierdie tyd al baie geleer het oor die probleme wat dit uitlok.Ek dink persoonlik die mens sal met hul sondige sedes aangaan,want die mense heg nie meer waarde aan goeie sedes nie,hulle glo seker ook nie aan GOD se woord nie nie,kerke loop leeg en mense gaan net aan met slegte goed,my eerlike opinie is die mens dink hulle sal vry kom met die slegte dinge wat hulle hul mee besig hou,los jul wellus en hou elke mens by sy gesin doodstil uit.
Alet. Obsessiewe gedrags / persoonlikheids-steurnis is n helsem van n ding. Lsg. gaan gepaard met n sterk skeut psigopatie. ( Weens n lae selfbeeld bestaan daar altyd n vermoede dat persone na aan so n skarmunkel daarop uit is om hom te " verneuk ". )
Gewoonlik die tipe wat hul skuldig maak aan " stalking ".
Ergste is, hul blyk partykeer reg onder n mens se neus te wees. n Onlangse studie het aangetoon die gebruik van steroides verhoog die vlakke van paranoia.
Eddie Britz · 6 jare gelede
Tot die kleur van Oscar Pistorius se onderbroek word vermeld in die moordsaak teen hom so waarom versuim Maroela om die ras van die verdagte en slagoffer in die geval te noem of mag die ras slegs genoem word as dit n witte is wat beskuldig word?
Ons maak seker dat ons altyd die name van slagoffers en verdagtes/beskuldigdes bekend maak sodra die polisie dit aan die media beskikbaar gestel het. Indien die name nie in 'n berig bekend gemaak is nie, dan het die polisie dit nog nie vrygestel nie.